
Sülysáp Nagyközség Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 5158-7/2011
Előterjesztést készítette: Kántor Erzsébet testületi üi.

Előterjesztés elkészítésének időpontja: 2011. szeptember 6.
Előterjesztést véleményezi: -

Döntés módja: nyílt szavazás, egyszerű szótöbbség 
Mellékletek: Beszámoló (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének
2011. szeptember 15-én tartandó munkaterv szerinti ülésére

5. napirendhez

Tárgy: Az Egészségügyi és Szociális Bizottság éves beszámolója
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 43. § (12) bekezdése alapján a bizottságok rendszeresen beszámolnak munkájukról.
Jelen előterjesztés keretén belül kérem az Egészségügyi és Szociális Bizottság beszámolójának szíves megtárgyalását és elfogadását.

…/2011. (IX. 15.) ÖKT határozati javaslat

Sülysáp Nagyközség Önkormányzatának Képviselő-testülete az SZMSZ 43. § (12) bekezdése szerint Egészségügyi és Szociális Bizottság előző évi munkájáról szóló beszámolóját elfogadja.
Határidő: azonnal

Felelős: a bizottság elnöke
Sülysáp, 2011. szeptember 6.


Szücsi Csaba s.k.


elnök
Láttam!

Sülysáp, 2011. szeptember .

Tóth Krisztina s.k.
jegyző
1. SZÁMÚ MELLÉKLET

Beszámoló

Az Egészségügyi és Szociális Bizottság munkájáról

Beszámolómat egyrészt az elmúlt időszak (2010. november-2011. június) a képviselőtestület átruházott hatásköreinek Egészségügyi és Szociális Bizottságban hozott döntései alapján, másrészt bizottságunk munkatervétől függetlenül megtartott, úgynevezett informális üléseinek ismertetéséből állítottam össze. 

Az átruházott hatáskörökben hozott döntések

· Az Egészségügyi és Szociális Bizottság 2010. IV. negyedévében két alkalommal, november 16-án és december 14-én ülésezett. 

A Bizottság hatáskörébe a rendkívüli gyermekvédelmi támogatás az átmeneti segélyek, és a személyes gondoskodás díjkedvezményeinek megállapítása tartozik.

A Bizottság térítési díjkedvezményt állapított meg (100% díjkedvezménnyel) 1 fő felnőtt és 1 fő gyermek részére 2010. október 1. napjától 2010.12.31. napjáig szociális étkeztetés jogcímen.

Az iskolák gyermekvédelmi felelőseinek javaslatával a Bizottság novemberi ülésére 7 db kérelem érkezett, melyből 3 esetben 50%-os díjkedvezmény került megállapításra - 2010. november 1. napjától a tanítási év végéig - 4 esetben pedig a kérelmek elutasítására került sor.

Átmeneti segély a Bizottság novemberi ülésén 1 fő részére összesen: 5.000,- Ft, decemberben 14 fő részére összesen: 62.000.-Ft összegben került megállapításra. A Bizottság 11 kérelmező esetében döntött az elutasításról.

Rendkívüli gyermekvédelmi támogatás a Bizottság novemberi ülésén 2 fő részére összesen 10.000.-Ft, decemberben 6 fő részére összesen 37.000.-Ft összegben került megállapításra. A Bizottság a novemberi ülésén 5 kérelmező esetében döntött az elutasításról, decemberben elutasító döntés a Bizottság részéről nem született.

A fentebb említett támogatások a Bizottság döntését követően maradéktalanul kifizetésre kerültek.

A kérelmeket a Bizottság általában az alábbi okokra való hivatkozással utasította el:

· a kérelemben leírtakat nem találta megalapozottnak, 

· kérelmező több ellátási formában is részesül az önkormányzattól,

· a környezettanulmány készítése során, más körülményeket talált az ügyintéző, mint amire a bevallott jövedelemből következtetni lehetne.

Polgármesteri hatáskörben - azonnali krízis helyezet megoldására - rendkívüli gyermekvédelmi támogatás és átmeneti segély kifizetése 5 személy részére történt összesen: 36.000.-Ft  összegben.

A kérelmek egész évben igen nagy számban érkeztek, a Bizottság a rendelkezésre álló adatok alapján döntött a támogatások odaítéléséről, figyelemmel volt arra, hogy azokban az esetekben ahol feltételezhető, hogy a segélyek nem a megfelelő célra kerülnek felhasználásra, családgondozói segítséget kért. 

· 2011. I. negyedévében három alkalommal, január 18-án, február 8-án és március 8-án ülésezett. A Bizottság hatáskörébe a rendkívüli gyermekvédelmi támogatás az átmeneti segélyek, és a személyes gondoskodás díjkedvezményeinek megállapítása tartozik.

Személyes gondoskodás díjkedvezmény megállapítása iránt az I. negyedévben 3 fő adott be kérelmet, melyeket a Bizottság elutasított.

Átmeneti segély a Bizottság januári ülésén 14 fő részére összesen: 56.000.-Ft, februári ülésén 3 fő részére összesen: 15.000.-Ft, márciusi ülésén 9 fő 43.000.-Ft összegben került megállapításra. A Bizottság 2 kérelmező esetében döntött az elutasításról.
Rendkívüli gyermekvédelmi támogatás a Bizottság januári ülésén 13 fő részére összesen 66.000.-Ft, februárban 6 fő részére összesen 25.000.-Ft, a márciusi ülésen 10 fő részére 47.000.- Ft összegben került megállapításra. A Bizottság a februári ülésén 1 kérelmező esetében döntött az elutasításról, januárban és márciusban elutasító döntés a Bizottság részéről nem született.

A fent említett támogatások a Bizottság döntését követően maradéktalanul kifizetésre kerültek. 

A kérelmeket a Bizottság általában az alábbi okokra való hivatkozással utasította el:  

· a kérelemben leírtakat nem találta megalapozottnak, 

· kérelmező több ellátási formában is részesül az önkormányzattól,

· a környezettanulmány készítése során, más körülményeket talált az ügyintéző, mint amire a bevallott jövedelemből következtetni lehetne.

· 2011. év II. negyedévében három alkalommal, április 12-én, május 10-én és június 7-én ülésezett. A Bizottság hatáskörébe a rendkívüli gyermekvédelmi támogatás az átmeneti segélyek, és a személyes gondoskodás díjkedvezményeinek megállapítása tartozik.

Személyes gondoskodás díjkedvezmény megállapítása iránt az II. negyedévben nem nyújtottak be kérelmet.

Átmeneti segély a Bizottság áprilisi ülésén 6 fő részére összesen: 26.000.- Ft, májusi ülésén 5 fő részére összesen: 25.000.-Ft, júniusi ülésén 4 fő 20.000.-Ft összegben került megállapításra. A Bizottság áprilisi ülésén 2 kérelmező esetében döntött az elutasításról, májusban és júniusban elutasító döntés a Bizottság részéről nem született.

Rendkívüli gyermekvédelmi támogatás a Bizottság áprilisi ülésén 5 fő részére összesen 25.000.-Ft, májusban 8 fő részére összesen 42.000.-Ft, a júniusisi ülésen 7 fő részére 35.000.- Ft összegben került megállapításra. A Bizottság a májusi ülésén 1 kérelmező esetében döntött az elutasításról, áprilisban és júniusban elutasító döntés a Bizottság részéről nem született.

A fent említett támogatások a Bizottság döntését követően maradéktalanul kifizetésre kerültek. 

A kérelmeket a Bizottság általában az alábbi okokra való hivatkozással utasította el:

· a kérelemben leírtakat nem találta megalapozottnak, 

· kérelmező több ellátási formában is részesül az önkormányzattól,

· a környezettanulmány készítése során, más körülményeket talált az ügyintéző, mint amire a bevallott jövedelemből következtetni lehetne.

A 2011. augusztus 31-ig átmeneti segélyre (felnőtt korú lakosság) tervezett 700 ezer forintból 275 ezer forint, a teljes összeg 39,28 %-a, és a rendkívüli gyermekvédelmi támogatásra tervezett, összesen 1 millió forintból 314.894,- Ft, a teljes összeg 31,48 %-a került kifizetésre.
Munkatervtől eltérő (informális) bizottsági munka

2010. novemberi bizottsági ülésen a napirendben szereplő pontok megtárgyalását követően a bizottság tagjai kifejezték igényüket az átruházott hatáskörök gyakorlásán túlmutató bizottsági munkával kapcsolatban. Szintén az első bizottsági ülésen hangzott el, hogy a szűkös anyagi lehetőségek miatt szükség van alternatív megoldásokra. Többek között ekkor körvonalazódtak az alábbi célok: 

1. lecserélt, vagy feleslegessé vált háztartási gépek, használati tárgyak mindenki számára elérhető börzéje, egyfajta cserefelület biztosítása, a segítés kommunikálása és koordinálása (családsegítő szolgálat)
2. Babazászló 

Rövid ismertető:

Mindig összeszorul a szívünk,ha a mentőautó szirénáját meghalljuk, vagy ha gyászlobogót meglátunk egy középületen, és pár percig elgondolkodunk, hogy vajon hányan gyászolnak, és milyen szomorúság van most egy-egy családban.

Ugyanakkor lehet, hogy egy másik családban pedig éppen született valaki, erről azonban mi járókelők mit sem tudunk.

Miért ne részesülhetne ebből a csodából a település minden egyes lakója? Jaj, de jó ebben a házban egy új élet született!

A bizottság informális ülésén Szűcsi Csaba képviselő javaslatára szeretnénk előterjeszteni a testület felé, hogyha új jövevény érkezik a családba, kerüljön ki egy babalobogó a házra, hogy mindenki értesülhessen a csodáról.

Ütemterv:

1.A babazászló megtervezése 

- az iskoláink tanulói a rajzórákon elkészítenék az általuk elképzelt zászlót

- a rajztanárok irányításával és segítségével 1 hónapot kap mindenki a munkához 

- minden osztályból 3 munka jut tovább

2. Értékelés

- október 1. hetében zsűrizés az iskolák rajz tanárai és egy-két külsős szakember vezetésével

- október 2. hete eredményhirdetés

3. Díjazás 

- az első három helyezett  és az őket segítő tanárok Budapesten egy kiállításon részt vehetnek

- a 20 legjobb alkotás egy vándorkiállításon vesz részt az iskolákban

- beszámoló a Hírforrásban

4. A legjobb alkotás kivitelezése

- zászlógyártó cég felkeresése, árajánlat kérése

- legyártás

- a zászlóhoz egy ezt igazoló dokumentum megtervezése és kivitelezése

5. December 1. után az első újszülött családjának a zászló ünnepélyes átadása /polgármester úr /

- a zászló két hónapig díszítené a család házát

3. Személyes kapcsolatfelvétel a bizottság tagjai és a településünkön dolgozó gyermek- és háziorvosokkal. 

Kérem a beszámoló megvitatását és elfogadását.

Sülysáp, 2011. szeptember 6.


Szücsi Csaba


Egészségügyi és Szociális 


Bizottság Elnöke

